Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaismies puukotti ultra- ortodoksijuutalaisen Jerusalemissa.
Jerusalemin pormestari ja hänen henkivartijansa nujersivat terroristin.
Pääministeri Netanjahu hämmästeli sitä, -
että suurvallat jatkavat neuvotteluja Iranin kanssa -
IAEA:n huolestuttavista raporteista huolimatta.
USA:n ulkoministeri Kerry oli huolissaan -
palestiinalaishallinnon elinkyvystä, -
jos se ei pian saa verotuloja, joita Israel on pidättänyt siltä.
Jerusalemin pormestari ja hänen henkivartijansa -
pakottivat palestiinalaishyökkääjän maahan lähellä kaupungintaloa, -
kun ultraortodoksijuutalaista oli puukotettu risteyksessä.
Turvakamerasta nähtiin, -
kuinka pormestari Barkat lähestyi henkivartijansa kanssa epäiltyä -
ja painoi hänet maahan suojatiellä -
ennen kuin muut ottivat tilanteen haltuun ja pidättivät miehen.
Henkivartijani osoitti aseellaan terroristia, -
jolloin terroristi pudotti puukkonsa.
Painoimme hänet välittömästi maahan, -
jotta hän ei voi jatkaa terrori-iskua.
Katsoimme sitten haavoittunutta, -
joka Luojan kiitos oli vain lievästi haavoittunut.
Annoimme hänelle ensiapua.
Jerusalemissa on tapahtunut paljon iskuja viime vuoden aikana.
Jännitteet ovat kohonneet Temppeli- vuorelle pääsyn kiistojen vuoksi.
Siellä sijaitsee al-Aksa-moskeija paikalla, -
jolla Raamatun ajan temppelit sijaitsivat.
Yksitoista israelilaista on tapettu, mukaan lukien neljä rabbia ja poliisi, -
joita palestiinalaiset puukottivat ja ampuivat synagogassa -
sekä muita iskuja muualla kaupungissa. Barkat totesi kuitenkin, -
että terrori-iskut ovat vähentyneet huomattavasti viime kuukausina.
Pääministeri Netanjahu hämmästeli, että YK:n turvallisuusneuvoston -
viisi pysyvää jäsenmaata eli USA, Ve- näjä, Kiina, Ranska ja Iso-Britannia, -
sekä Saksa jatkavat neuvotteluja Iranin kanssa -
kansainvälisen atomienergiajärjestö IAEA:n raporteista huolimatta.
TV7:n saaman salassa pidettävän ra- portin mukaan Iran ei vieläkään tee -
täyttä yhteistyötä IAEA:n pitkäaikaisen tutkimuksen kahdella osa-alueella, -
eli Iran selvästi rikkoo viime elokuussa antamaansa lupausta.
Iran ei myöskään "tarjoa selityksiä, -
joiden myötä järjestö voisi selventää selvittämättömät käytännön toimet", -
viitaten väitettyihin räjähdekokeisiin ja muihin toimiin, -
joita saatetaan käyttää ydinaseen valmistuksessa.
On hämmästyttävää, että vaikka IAEA:n raportissa hiljattain todettiin -
Iranin salaavan edelleen ydinohjelmansa sotilaallista puolta, -
neuvotteluita silti jatketaan.
Ne eivät ainoastaan jatku vaan niissä ahkeroidaan entistä kovemmin, -
jotta sopimus saataisiin solmittua pian.
Netanjahu korosti kabinettikokouk- sessa USA:n-matkansa tärkeyttä.
Hän puhuu ensi viikolla USA:n kongressissa -
ydinaseistetun Iranin ja ääri-islamin vaaroista.
Iranin ja suurvaltojen sopimusluonnos on vaarallinen Israelille.
Siksi menen ensi viikolla USA:han selittämään USA:n kongressille, -
joka voi vaikuttaa sopimuksen kohtaloon, miksi tuo sopimus -
on vaarallinen Israelille, Lähi-idälle ja koko maailmalle.
Republikaanien puhemies Boehner kutsui Netanjahun kongressiin -
Israelin USA:n-lähettilään Ron Dermerin sekä Boehnerin aloitteesta -
ilmoittamatta asiasta alkuun Valkoiselle talolle.
Netanjahu puhuu vain kaksi viikkoa ennen Israelin parlamenttivaaleja, -
jotka pidetään 17.3. ja jolloin hän pyrkii neljättä kertaa pääministeriksi.
Sen vuoksi USA:n presidentti Obama -
kieltäytyi tapaamasta pääministeri Netanjahua vierailun aikana.
Liittolaisten suhteet ovat aina olleet vaivaantuneet, -
mutta ärtymyksen tunne on kasvanut viime aikoina.
Netanjahu on kritisoinut USA:n Iran-politiikkaa -
ja USA on etääntynyt Israelin juutalaisasutusten -
ja palestiinalaisten kanssa neuvottelemisen puutteen vuoksi.
Obaman hallinto on todennut, että Netanjahun ei pitäisi antaa puuttua -
USA:n pyrkimyksiin varmistaa sopimus Iranin kanssa.
Se olisi historiallinen saavutus Obamalle.
Silti Netanjahu näyttää pitävän pintansa -
ja pysyvän republikaanien puolella demokraattipresidenttiä vastaan.
USA:n ulkoministeri Kerry saapui eilen Geneveen -
uudelle neuvottelukierrokselle Iranin ulkoministeri Zarifin kanssa.
Ulkoministerit yrittävät kaventaa eri- mielisyyksien kuiluja tällä viikolla -
poliittisen sopimusrungon itse asetetun aikarajan 31.3. lähestyessä.
Kerryn mukaan kahdenväliset neu- vottelut tuottivat hyviä keskusteluja -
mutta eivät sopimusta. Suuria erimielisyyksiä on yhä ilmassa.
Kerry varoitti, että niin kauan kuin USA näkee pakotteet -
keinona painostaa, sopimusta on vaikeaa saavuttaa.
Ensi kertaa neuvotteluihin tulee mukaan -
USA:n energiaministeri Moniz, Iranin ydinenergiapäällikkö Salehi -
ja Iranin presidentti Ruhanin läheinen avustaja ja veli Hossein Fereydoon.
Kerry sanoi, että Monizin läsnäolo -
kertoo tämänhetkisten neuvottelujen teknisestä luonteesta, -
mutta se ei tarkoita, että jotakin ollaan pian päättämässä.
Ennen Geneven-matkaansa USA:n ulkoministeri Kerry oli huolissaan -
palestiinalaishallinnon elinkyvystä, -
jos se ei pian saa verotuloja, joita Israel on pidättänyt siltä.
Israel on pidättänyt varoja tammikuusta asti, -
koska palestiinalaiset pyrkivät kansainväliseen rikostuomioistuimeen.
ICC voisi siten käyttää tuomiovaltaan- sa väitetyistä sotarikoksista alueilla,-
joiden se katsoo kuuluvan palestiinalaisille, -
ja tutkia Israelin ja palestiinalaisten johtajien menettelytapoja.
USA vastusti sitä, että palestiinalaiset liittyisivät ICC:hen.
Silti USA on ollut huolissaan siitä, että Israelin päätös -
jäädyttää yli 100 miljoonan dollarin verovarojen siirto -
voi kasvattaa jännitteitä entisestään.
Jos palestiinalaishallinto keskeyttäisi turvallisuusyhteistyön -
tai päättäisi jopa lakkauttaa sen taloudellisen ahdinkonsa vuoksi, -
mikä voi tapahtua piakkoin, elleivät he saa lisätuloja, -
silloin meillä olisi edessämme jälleen uusi kriisi.
Sillä olisi suuri vaikutus kummankin kansan turvallisuuteen.
Se saattaisi aiheuttaa vakavia vaikutuksia myös muualle Lähi-itään.
Ahkeroimme estääksemme sen.
Siksi olemme olleet yhteydessä avainosakkaisiin, -
ja ilmaisseet nämä huolet.
Olemme myös pyrkineet yhdessä kek- simään ratkaisun tähän haasteeseen.
Maailmanpankin mukaan -
Israelin ja Gazaa hallitsevan islamistisen Hamasin Gazan sota -
käänsi palestiinalaisten seitsemän vuoden talouskasvun laskuun.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen